b'\n_START_ARTICLE_\nKalle Matilainen\n_START_PARAGRAPH_\nKalle Aukusti Matilainen (28. syyskuuta 1899 Mikkeli \xe2\x80\x93 28. kes\xc3\xa4kuuta 1985 Iisalmi) oli suomalainen kest\xc3\xa4vyysjuoksija._NEWLINE_Matilainen sijoittui 10 000 metrin juoksussa kahdeksanneksi Amsterdamin 1928 olympialaisissa. H\xc3\xa4n edusti Suomea kolmessa Ruotsi-maaottelussa vuosina 1925\xe2\x80\x931929 ja saavutti yhden lajivoiton._NEWLINE_Seuratasolla Matilainen edusti Iisalmen Visaa. H\xc3\xa4n voitti Suomen mestaruuden 5\xc2\xa0000 metrill\xc3\xa4 vuonna 1925 sek\xc3\xa4 10\xc2\xa0000 metrill\xc3\xa4 vuosina 1927 ja 1931. H\xc3\xa4n saavutti SM-hopeaa maastojuoksussa vuonna 1926 ja 5\xc2\xa0000 metrill\xc3\xa4 vuonna 1929. H\xc3\xa4n saavutti SM-pronssia 5\xc2\xa0000 metrill\xc3\xa4 vuosina 1924 ja 1926 sek\xc3\xa4 10\xc2\xa0000 metrill\xc3\xa4 vuosina 1924 ja 1929._NEWLINE_Matilainen toimi Iisalmen Visan luottamusteht\xc3\xa4viss\xc3\xa4 24 vuotta, joista kolme vuotta puheenjohtajana. H\xc3\xa4n toimi my\xc3\xb6s Suomen Ladun johtokunnassa. H\xc3\xa4nen veljist\xc3\xa4\xc3\xa4n Jukka Matilainen ja Martti Matilainen olivat my\xc3\xb6s yleisurheilun olympiaedustajia sek\xc3\xa4 Erkki Matilainen taidemaalari ja pikajuoksun SM-mitalisti.'